2 A o tlhatswegile pelo tota gore Jesu ke Mesia yo o solofeditsweng, “Moemedi yo Mogolo wa poloko” wa ga Jehofa? (Baheb. 2:10) Gompieno re na le bosupi jo bontsi jwa gore Jesu ke Mesia go feta jo balatedi ba gagwe ba lekgolo la ntlha la dingwaga ba neng ba na le jone. Ditiragalo tse di diragetseng go simolola ka nako ya fa Jesu a ne a tsholwa go fitlha a tsosiwa tse di kwadilweng mo Lefokong la Modimo, di naya bosupi jo bo tlhatswang pelo jwa gore e ne e le ene Keresete. (Bala Johane 20:30, 31.) Gape Baebele e bontsha gore Jesu o ne a tla tswelela pele a diragatsa seabe sa gagwe sa go nna Mesia a le kwa legodimong. (Joh. 6:40; bala 1 Bakorintha 15:22.) Ka tsela ya semoya le wena gompieno o ka bolela gore o “bone Mesia.” Mme sa ntlha ela tlhoko kafa barutwa bao ba bogologolo ba ileng ba dira tshwetso e e nepileng ka teng ya gore ba ne ba bone Mesia.